CELEX: C2007/042/05
Language: el
Date: 2007-02-24 00:00:00
Title: Υπόθεση C-40/05: Απόφαση του Δικαστηρίου (τρίτο τμήμα) της 11ης Ιανουαρίου 2007 [αίτηση του Överklagandenämnden för Högskolan (Σουηδία) για την έκδοση προδικαστικής αποφάσεως] — Kaj Lyyski κατά Umeå universitet (Ελεύθερη κυκλοφορία των εργαζομένων — Άρθρο 39 ΕΚ — Εμπόδια — Επαγγελματική κατάρτιση — Εκπαιδευτικοί — Απόρριψη υποψηφιότητας συμμετοχής σε πρόγραμμα καταρτίσεως εκπαιδευτικού απασχολούμενου σε σχολείο άλλου κράτους μέλους)

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/3
            
         Απόφαση του Δικαστηρίου (τρίτο τμήμα) της 11ης Ιανουαρίου 2007 [αίτηση του Överklagandenämnden för Högskolan (Σουηδία) για την έκδοση προδικαστικής αποφάσεως] — Kaj Lyyski κατά Umeå universitet
   (Υπόθεση C-40/05) (1)
   
   (Ελεύθερη κυκλοφορία των εργαζομένων - Άρθρο 39 ΕΚ - Εμπόδια - Επαγγελματική κατάρτιση - Εκπαιδευτικοί - Απόρριψη υποψηφιότητας συμμετοχής σε πρόγραμμα καταρτίσεως εκπαιδευτικού απασχολούμενου σε σχολείο άλλου κράτους μέλους)
   (2007/C 42/05)
   Γλώσσα διαδικασίας: η σουηδική
   Αιτούν δικαστήριο
   Överklagandenämnden för Högskolan
   Διάδικοι στην υπόθεση της κύριας δίκης
   Kaj Lyyski
   
      κατά
   
   Umeå universitet
   Αντικείμενο της υποθέσεως
   Αίτηση για την έκδοση προδικαστικής αποφάσεως — Överklagandenämnden för högskolan (Επιτροπή προσφυγών για τα ανώτατα εκπαιδευτικά ιδρύματα) — Ερμηνεία του κοινοτικού δικαίου και ιδίως του άρθρου 12 ΕΚ — Δράση επαγγελματικής εκπαίδευσης αποσκοπούσα στην κάλυψη του κενού σε ειδικευμένους εκπαιδευτικούς εντός κράτους μέλους και απευθυνόμενη σε εκπαιδευτικούς εργαζόμενους σε σχολεία για να τους παρασχεθεί η δυνατότητα να αποκτήσουν τα αναγκαία προσόντα προκειμένου να προσληφθούν με σύμβαση αορίστου χρόνου — Απόρριψη υποψηφίου υπηκόου του κράτους αυτού, αλλά εργαζόμενου σε σχολείο άλλου κράτους μέλους
   Διατακτικό της αποφάσεως
   Δεν είναι αντίθετη προς το κοινοτικό δίκαιο εθνική νομοθετική ρύθμιση για την οργάνωση προγράμματος καταρτίσεως προσωρινού χαρακτήρα, προοριζόμενου να καλύψει σε σύντομο χρόνο τη ζήτηση καταρτισμένων εκπαιδευτικών σε ένα κράτος μέλος, η οποία θέτει ως προϋπόθεση οι υποψήφιοι του προγράμματος αυτού να απασχολούνται σε σχολείο του εν λόγω κράτους μέλους, υπό τον όρο, όμως, ότι η εφαρμογή της νομοθετικής αυτής ρυθμίσεως δεν καταλήγει εκ των προτέρων σε αποκλεισμό κάθε υποψηφιότητας εκπαιδευτικού που δεν απασχολείται σε τέτοιο σχολείο, χωρίς προηγούμενη και εξατομικευμένη εκτίμηση των προσόντων της υποψηφιότητας αυτής, όσον αφορά, μεταξύ άλλων, τις ικανότητες του ενδιαφερομένου και τη δυνατότητα επιβλέψεως του πρακτικού μέρους του προγράμματος καταρτίσεως στο οποίο συμμετέχει ή, ενδεχομένως, απαλλαγής του από αυτό.
   
      (1)  ΕΕ C 93 της 16.4.2005.